Tomass Bērdžess

**Tomass Viljams Bērdžess** (, zināms arī kā **Bills Bērdžess** (); dzimis , miris ) bija britu izcelsmes Francijas peldētājs un ūdenspolo spēlētājs. Izcīnījis bronzas medaļu 1900. gada vasaras olimpiskajās spēlēs. Viņš ir otrais cilvēks, kas veiksmīgi pārpeldējis Lamanša kanālu (pēc Metjū Veba).

## Biogrāfija
Bērdžess dzimis 1872. gada 15. jūnijā Roteremas pilsētā Anglijā. Viņa tēvs Alfrēds Bērdžess bija kalējs, bet māte Kamilla Anna Pīta bija pavāre. Viņam bija arī jaunāka māsa Vinifreda Edīte Bērdžesa. Viņa tēvs strādāja pie Šrūsberijas grāfa Čārlza Četvinda-Talbota un vadīja viņa uzņēmumu filiāli, *Shrewsbury and Challinor Rubber Company*, Londonā. 1882. gadā ģimene pārvācās uz Vestminsteru. Šajā laikā Bērdžess pievienojās peldēšanas klubam un veica peldējumu uz Batersī pa Temzu.

Ap 1899. gadu Šrūsberijas grāfs piedāvāja viņam iespēju Parīzē izveidot *Shrewsbury and Challinor Rubber Company* Francijas filiāli. Bērdžess pieņēma piedāvājumu un pārcēlās uz Franciju, kur pavadīja visu atlikušo mūžu.

1893. gada 8. augustā Bērdžess apprecējās ar francūzieti Annu Rozāliju Miū. Viņi kopā dzīvoja Neijī pie Sēnas, vadot automobiļu biznesu Parīzes priekšpilsētā Levaluā-Perē. Viņiem piedzima divi bērni, meita un dēls. Tiek uzskatīts, ka viņa dēls cīnījās Pirmajā pasaules karā par britiem ar Jorkas un Lankasteras pulku. Bērdžesa tēvocis no mātes puses bija skolas skolotājs Svintonā, Dienvidjorkšīrā. Bērdžesa māsa apprecējās un dzīvoja Londonā, un viņas meita Filisa Kamilla Redža kļuva par Londonas Izglītības koledžas vadītāju.

1900. gada vasaras olimpiskajās spēlēs Parīzē viņš startēja peldēšanas un ūdenspolo sacensībās. Olimpiskajā ūdenspolo turnīrā viņš, būdams Jauktās komandas *Osborne Swimming Club* pārstāvis, izcīnīja bronzas medaļu. Peldēšanā viņš startēja 1000 metros brīvajā stilā, 4000 metros brīvajā stilā un 200 metros uz muguras. Labāko rezultātu no šīm disciplīnām ieguva 4000 metru peldējumā, kur ar rezultātu 1 stunda 15 minūtes un 7.6 sekundes izcīnīja 4. vietu. Šajā disciplīnā viņš piekāpās zelta medaļniekam Džonam Artūram Džārvisam, sudraba medaļniekam Zoltānam Halmajam un bronzas medaļas ieguvējam Luijam Martēnam. 1000 metru peldējumā viņš startēja pusfināla peldējumā, un ar rezultātu 16 minūtes 54.0 sekundes kvalificējās finālam, taču fināla kārtā nefinišēja. 200 metru peldējumā uz muguras viņš izcīnīja 5. vietu ar rezultātu 3 minūtes 12.0 sekundes.

1911. gada 6. septembrī ar 16. mēģinājumu viņš kļuva par otro cilvēku (aiz Metjū Veba), kas pārpeldējis Lamanšu, jūrasšaurumu starp Franciju un Lielbritāniju un pirmo cilvēku, kurš izmantojis peldēšanas brilles. Viņš izmantoja motociklistu brilles, taču tās tikai pasargāja acis no ūdens šlakatām, peldot uz krūtīm.

1920. gados Bērdžesu nolīga olimpiskā zelta medaļniece un pasaules rekordiste Ģertrūde Ederle. Viņa 1926. gadā kļuva par pirmo sievieti, kura pārpeldējusi Lamanšu. Apmēram tajā pašā laikā Bērdžess nopirka vasaras māju Grisnesa ragā, netālu no Kalē, lai apmācītu kanāla peldētājus no 1922. līdz 1934. gadam.

1941. gadā nacisti ieslodzīja Bērdžesu ieslodzījuma vietā *Frontstalag 142* Bezansonā, Francijā. Vēlāk tomēr viņš tika atbrīvots no apcietinājuma.

## Atsauces

## Ārējās saites
* Tomass Bērdžess (SOK profils) 
* Tomass Bērdžess (Olympedia profils) 
* Tomass Bērdžess (Sports Reference profils)